**આરોપીને અટક કરવા અંગેનાં પોલીસ મહાનિર્દેશકનાં પરિપત્રોનું ઉલ્લંઘન**

 નામદાર સુપ્રિમકોર્ટનાં ડી.કે.બસુ વિરૂધ્ધ સ્ટેટ ઓફ વેસ્ટ બેંગાલના ચુકાદાનાં આધારે પોલીસ મહાનિર્દેશક ગુજરાત રાજ્યએ નીચે મુજબનો પરિપત્ર તારીખ 19.03.1997 નારોજ જારી કરેલ. જેની વિગતો નીચે મુજબ છે.

પરિપત્ર નંબર 7/97 તારીખ 19.03.1997

સવિનય ઉપરોક્ત વિષય અને હવાલામાં જણાવેલ પત્રથી ગૃહ વિભાગના પત્ર નંબર મેસેજ ક્રમાંક : પસફ/1097/ન તા. 16.03.1997થી જરૂરી કાર્યવાહી માટે તમામ અધિકારીઓ તરફ મોકલવા અંગે નામદાર સુપ્રીમ કોર્ટે જજમેન્ટ ડી.કે.બાસુ વરસીસ સ્ટેટ ઓફ વેસ્ટ બંગાલ 1991/1/જે/ટી પાના નં. 1 તા. 06.02.1997 ના ચુકાદામાં આવરી લેતી સુચના ગૃહ વિભાગ તરફથી તમામ પોલીસ કમિશનરશ્રીઓ તમામ જીલ્લા પોલીસ અધિકારીશ્રીઓ તરફ મોકલવા જણાવેલ જે નીચે મુજબની સુચનાઓનિ ચુસ્ત પણે અમલ કરાવવા માટે જણાવવામાં આવે છે. તેમજ તપાસ કરનાર દરેક પોલીસ અધિકારી તથા તાબાના માણસો સાથે નીચેના મુદ્દાઓનો અમલ કરાવવો.

(1) પોલીસે જે તે અટક કર્યા છે તેની પુછપરછ વ્યવસ્થીત કરવી જોઈએ. અને ચોક્કસ પ્રકારની ઓળખ કરાવવી જોઈએ. તેનું નામ અને સરનામું તથા હોદ્દો લખવા જોઈએ. તપાસ કરનાર અમલદારે અટકાયતીની અટકાયત અંગેની નોંધ રજીસ્ટરમાં કરવી જોઈએ.

(2) તપાસ કરનાર અમલદારે અટકાયતીનો અટકાયત અંગેનો અટક મેમો તૈયાર કરવો જોઈએ. આ અટકાયત મેમામાં અટક વખતે જો હાજર હોય તે અટકાયતીના સંબંધીનું નામ અથવા તે વિસ્તારના કોઈ સાર વ્યક્તિનું નામ આ અટકાયત મેમાં તેની રુબરુ અટક કરવી છે તે દર્શાવવું. અને તે અટકાયત મેમો ઉપર અટકાયતીની સહી તારીખ અને ટાઈપ નાંખવા જોઈએ.

(3) જે વ્યક્તિને અટક કરવામાં આવશે અથવા અટકાયતમાં લેવામાં આવ્યો. પોલીસ કસ્ટડીમાં પોલીસ સ્ટેશનમાં અથવા તપાસના સ્થળે અથવા લોકપ ઉપર કે અટકાયતીને રાખવામાં આવ્યાં હોય તે અંગેની માહિતી અટકાયતીના નજીકના સગા સંબંધીને તેની આર્થિક મદદ માટે તેને જાણ કરવી જોઈએ.

(4) જીલ્લા બહાર અટકાયતીના કુટુંબી તેમજ સંબંધી રહેતા હોય તો આઠ થી બાર કલાકની અંદર અટકાયતીની જગ્યા અને ટાઈમ અને કોની કસ્ટડીમાં છે તેની ટેલીગ્રામથી તેના સગા અને કુટુંબીને જાણ કરવી.

(5) અટકાયતીને અટક કરતાની સાથે તેના અટકાયત અંગેની જાણ કરવી જોઈએ.

(6) અટકાયતીની અટક અંગેની નોંધ સ્ટેશન ડાયરીમાં કરવી જોઈએ અને આ અંગેની જાણ તેના સગા સંબંધીને કરેલ છે તેની નોંધ સ્ટેશન ડાયરીમાં કરવી જોઈએ. તેમજ ક્યા પોલીસ અમલદાર તેને અટક કરેલ છે અને તે ક્યા પોલીસ અમલદારની કસ્ટડીમાં તપાસ હેઠળ છે તેની નોંધ પણ સ્ટેશન ડાયરીમાં કરવી જોઈએ.

(7) અટકાયતીને અટક કર્યા અંગેનિ ટાઈમ અને તેના શરીર ઉપરની કોઈ નાની મોટી ઈજાઓ હોય તો તે અંગે નોંધ અટક મેમોમાં કરવી જોઈએ અને તે અટક મેમા ઉપર પોલીસ ઓફીસરની સહી તથા અટકાયતીની સહી લેવી જોઈએ અને તે મેમાની નકલ અટકાયતીને આપવી જોઈએ.

(8) અટકાયતીને અટક કર્યા પછી 48 કલાકમાં તાલીમ પામેલા ડોક્ટરની તેનલ દ્વારા તેની શારીરીક તપાસણી કરાવવી જોઈએ. અને આવી ડોક્ટરોની પેનલ ડીસ્ટ્રીક કક્ષાએ તથા તાલુકાના પોલીસ સ્ટેશન કક્ષાએ આ પેનલ ડોક્ટરની નિમણૂક કરવી જોઈએ.

(9) અટક કરવા અંગેનો મેમો તથા તેને લગતા જરૂરી કાગળો હકુમત ધરાવતા મેજીસ્ટ્રેટને કરવા જોઈએ.

(10) પુછપરછ દરમ્યાન અટકાયતીની તેના વકીલને મળવાનું હોય તો તેને થોડો સમય મળવા દેવો જોઈએ.

(11) જીલ્લા કક્ષાએ અને રાજ્ય કક્ષાએ કંન્ટ્રોલ રૂમ હોવા જોઈએ અને તેમાં અટકાયત ક્યાં કઈ જગ્યાએ છે કોની તપાસ હેઠળ છે તે વિગત કંન્ટ્રોલ રૂમ પાસે હોવી જોઈએ. નોટીસ બોડ ઉપર તે માહિતી રાખવી જોઈએ.

 આ છતાં પણ આ તમામ સુચનાઓનો મોટે ભાગે અમલ થતો નથી અને સુપ્રિમ કોર્ટ નાં ચુકાદાનો કન્ટેમ્પટ ગણી શકાય અને સાથોસાથ ઉચ્ચ અધિકારીની સુચનાનું પાલન ન કરવા અંગે મિસકંડક્ટ એટલે કે ગેરવર્તણૂક ગણાય.

નિમિષ એમ. કાપડિયા, એડવોકેટ

5, બાળગાયત્રી સોસાયટી-2,

શ્યામલ ચાર રસ્તા પાસે,સેટેલાઇટ, અમદાવાદ.

ફોન:079-26762762,26751545

Email-Id

mckapadiaassociates@gmail.com